Tromsø-familie på seks krasjet med lastebil i Sverige - tre barn alvorlig skadet
Ulykken skjedde 18.30-tiden tirsdag kveld etter at en lastebil kolliderte bakfra i en bobil. Tre av barna i bilen ligger på intensivavdelingen ved Akademiska sjukhuset i Uppsala. - De har alvorlige skader, men er stabil. Vi behandler dem nå for de skadene de har, og mer kan jeg ikke si, sier overlege Rolf Kristoffersen til iTromsø. I tillegg til de tre barna, var mor og far i bilen, samt et barn til. Alle kommer fra Tromsø, opplyser pressetalsmannen Christer Nordström i Uppsala-politiet til VG. - De er på sykehuset og vi kommer til å prate med faren i familien senere i dag, sier Nordström. Han forteller at vitner har forklart at bobilen sto i det høyre feltet på firefeltsveien, og at lastebilen krasjet i bobilen bakfra. Bobilen er totalskadet etter ulykken. - Vi vet ikke hvorfor bobilen hadde stanset. Og vi har få detaljer om ulykken, sier ham. Mannen i lastebilen er fysisk uskadet, og det er usikkert hvorfor han kjørte i bobilen bakfra. - Vi har undersøkt lastebilen, og det er ikke funnet noen tekniske feil på den, sier Nordström.
Tre barn er alvorlig skadet etter at familien på seks kolliderte på E4 nord for Uppsala i Sverige.